LidanRubinov/Halacha-QA huggingface dataset:
שאלה: סכנת המסיון: עד עכשיו האיום שהיה על האמונה היהודית זה אתאיסטים וכאלה, שכנגדם יש הוכחות לוגיות ופילוסופיות בדיונים. בזמן האחרון אני רואה כל מיני פרסומות לגבי הנצרות שמזמינות להכנס לאתר שם הם מסבירים על הנצרות והכל. עד עכשיו זה היה רחוק ובדרך כלל גויים מחוץ לארץ היו מנסים להמיר יהודים על דתם ובגלל זה גם לא ראיתי עניין בזה. אבל עכשיו אני רואה יהודים ישראלים שאשכרה מאמינים בישו. ועם הזמן הם מפיצים את עצמם יותר ויותר. במיוחד ביוטיוב. איך מתמודדים עם זה מבחינת אמונה?!
תשובה: זה ההבדל הגדול בין היהדות והנצרות. אנחנו לא מבקשים לגייר נכרים. רק עם ישראל מחויב בתורה ומצוות. גויים רשאים לחיות באמונתם (בלבד שלא תהיה עבודת אלילים שהיא משחיתה את האנושות) כך יחס ההלכה כלפי האסלאם - זוהי אמונה שאין בה עבודה זרה. הנצרות בקשה להשמיד את היהדות. יש ארגונים נוצריים שעסוקים גם היום בניסיון לגרום ליהודים להתנצר. להלן ציטוט מתוך מאמר חשוב של הרב סולובייצ יק:  קול דודי דופק  שמסביר כיצד תקומתה של מדינת ישראל מפריכה אחד העקרונות של הנצרות: "כל טענות התיאולוגים הנוצרים שהקב"ה נטל מכנסת ישראל את זכויותיה בארץ ישראל ושכל ההבטחות בנוגע לציון וירושלים מתייחסות במובן אליגורי אל הנצרות והכנסיה הנוצרית, נתבדו בפרהסיה על ידי יסוד מדינת ישראל כטענות שקר שאין להם שום עקר ושורש. יש צורך בידיעה מקיפה בספרות התיאולוגית מאז יוסטין מרטיר ועד התיאולוגים החדשים בימינו כדי להבין את הפלא הגדול הזה, שעל ידיו נפרכה בפומבי ההנחה המרכזית בתיאולוגיה הנוצרית." מתוך צריך ליצור מודעות רחבה מאוד למציאות הזאת ולסכנה שיש בכך. להפיץ את המידע על הפעילות שלהם ועל הכוונות שלהם. אני מצרף כאן שני קישורים לחומרים של הרב אבינר שמעורר כל הזמן מודעות כלפי הסכנה המסיונרית.
שאלה: שמיטה: ממתי אין חשש לרכוש במשתלות שתילי פרחים עונתיים
תשובה: שתילים יש להקפיד עד כדי שיעשה כיוצא בו, וזה בערך תחילת כסלו. אולם צריך לדעת שיש הרבה שתילים במשתילות שהם תוצרת של חברות ישראליות שעשה היתר מכירה. השם של החברה נמצא על גבי השקית או העציץ. חסרה אחת היא "חישתיל" והשני היא משתלת "רינגל"
שאלה: היתר חילול שבת: לכבוד הרב! האם יש היתר לחייל בשבת ואף בכיפור להיות זמין בפלאפון ולענות בעת הצורך?
תשובה: יש היתר משום פיקוח נפש הרבים אצל מי שחייב לענות בשבת לצרכים מבצעיים בלבד שקשורים לבטחון המדינה.
שאלה: נישואין ו בית: אני נשואה כמספר חודשים לבעלי. אנחנו מכירים 5 שנים מתוכם אנחנו בני זוג 4 שנים. הכרתי את בעלי כשהיה מעשן בשבת ואני שמרתי שבת. בהתחלה זה לא הפריע לי, אך כשהתלנו לחשוב על מיסוד הקשר- אמרתי לו שבעתיד כשנתחתן לא יהיה אכפת לי אם לא ישמור שבת במלואה- אבל תהיה לי בעיה אם ידליק אש בשבת. הוא הסכים ואמר שיפסיק. עם הזמן הוא באמת הפסיק לעשן בשבת וכבר קרוב לשנתיים שהוא לא עושה את זה. אחרי החתונה, כשעברנו לגור ביחד, התחילו בינינו מלא חילוקי דעות דווקא בשבת. הוא טוען שקשה לו מאוד כשאין לו היכולת לעשן- שזה מה שמרגיע אותו. מצד אחד הוא מנסה לרצות אותי, אבל מצד שני הוא עצבני כל כך שאנחנו מתווכחים על כל דבר סתם. לאחרונה חווינו משבר מאוד גדול בנישואים שכמעט הוביל לפרידה. למשבר לא היה קשר ישיר לעניין הסיגריות בשבת, אלא בעקיפין. כרגע הצלחנו לדבר ולהסתדר אחד עם השני ברוך השם. העניין עם הסיגריות בשבת לא משחרר מאיתנו. אני לא נקראת דתייה היום אבל מטריף אותי העניין של האש בשבת. הוא הבטיח שאם יעשן זה יהיה מחוץ לבית. מצד אחד זה מפריע לי, מצד שני- זה העניין הפרטי שלו עם ה. מבאס אותי שזה יהיה קשור אליי באיזשהי צורה כי הוא בעלי. אבל ברמת העיקרון זה לא משהו שנעשה בבית- זה עניין שלו ושל הדת שלו. מה לעשות? לשחרר? כבוד הרב
תשובה: בוודאי לשחרר. לשחרר לגמרי. תבקשי שיעשן מחוץ לבית כדי שלא תצטרכי לנשום את העשן (זה נכון גם לימי חול - העשן מזיק לך במידה רבה). אסור לכפות אמונה, זה מזיק לאמונה ומזיק לקשר הזוגי ביניכם. אם את רוצה לקרב אותו לאמונה זה יבוא רק אחרי שתשחררי לגמרי, מלבד מה שפוגע בך באופן ישיר: 1. חילול שבת בתוך הבית 2. טהרת המשפחה 3. כשרות בבית כשהוא ירגיש חופש מוחלט הוא יוכל להשתחרר מההתנגדות שאת יצרת אצלו בכלל הכפיה שלך. כאשר הוא יהיה משוחרר מהתנגדויות הלב שלו יפתח לאמונה טבעית ובריאה שיכולה להתפתח במשך הזמן.
שאלה: שמיטה: האם מותר לשפוך מים שהושרו בהם אתרוגים הקדושים בקדושת שביעית (להוצאת מרירות הפרי לצורך הכנת ריבת אתרוגים)
תשובה: מין הסתם המים הללו מאד מרים ואינם ראויים לשתייה ולכן מותר
שאלה: התפרעות לפני השינה: לבנון שליט"א, בננו הבכור כמעט בן 5. בשבועות האחרונים, כאשר משכיבים אותו לישון עם אחותו הצעירה (בת 3) הוא מתחיל להשתולל וחסר כל שליטה. בעקבות כך אחותו גם משתוללת. אנחנו אובדי אצות. במקום שהרגע הזה יעבור בנעימות, הוא הופך לסיוט. נציין שמגיל צעיר הרגלנו אותו לסיפור לפני השינה וממשיכים את המנהג הזה גם כיום. איך עלינו לנהוג? מצד אחד חשבנו להשכיב אותם בשעות שונות אבל אין זה נראה לנו פיתרון הולם. מקרב לב על עצתכם
תשובה: צריך ללמוד ולאבחן, מה המטרה של הילד. לא "הסיבה" אלא "המטרה". כל דבר, ילד עושה כדי לזכות לרווח ממנו. כעזרה ראשונה, לפני הברור, הייתי מציע שתשכיבו אותם, ותודיעו להם שאתם הולכים מהבית בגלל שהם משתוללים. ואכן, פשוט צאו אתם מהבית, וחזרו כעבור 10 דקות. אני מאמין שההשתוללות תיפסק, כי במקום להרוויח מההשתוללות, הם מפסידים, שההורים עוזבים את הבית. נסו, 10-15 דקות. אם לא יהיה שינוי, שילחו שוב, ונשתדל לרדת יותר לפרטים. הרב אליקים לבנון www.yelm.co.il
שאלה: קמח שעל עוגות: על קרואסונים שנאפו נשאר קמח, הוא יכול להתליע במידה ושומרים אותם מחוץ למקרר? מה עם אבקת אפייה?
תשובה: יש שתי בעיות בקמח שכבר מנפה: 1. חרקי מחסן שנכנסים מבחוץ לתוך הקמח. 2. ביצים שעוברות את הנפה ומתפתחים בתוך הקמח. ולכן מכיוון שהקמח הזה עבר גם ניפוי וגם עבר קילוי, נראה שלא תהיה בעיה של ביצים המתפתחות על המאפה. אולם יתכן שיגיעו אל המאפה חרקים מבחוץ ולכן יש לאחסן בקופסא סגורה. וראוי ונכון להסתכל על המאפה לפני האכילה. אבקת אפיה בחזקת נקי.
שאלה: זוגיות: קשה לי שאשתי מתייחסת יפה לגברים אחרים. היא מדברת איתם הרבה פעמים ומקשיבה לדעתם, הרבה פחות מאיך שהיא מתייחסת לדברים שאני אומר. אני חש שהיא לא מספיק מעריכה אותי. לא נעים לי להעיר לה על כך משום שכשפעם אחת אמרתי לה משהו בעניין היא נפגעה. וגם אמרה בפירוש שיותר מעניין לה לדבר עם אנשים שמבינים בכל מיני נושאים. אשמח להצעתך מה עליי לעשות. זה מאוד קשה לי.
תשובה: על השיתוף. זו אכן שאלה לא פשוטה. גבר ואישה זקוקים להערכה הדדית בזוגיות שלהם. מאוד קשה לבנות זוגיות ללא הערכה הדדית ואמון הדדי. חושבני שאין מנוס מלשחוח על הדברים באופן נכון וטוב. אשתך התחתנה אתך כי היא החליטה שהיא רוצה לחיות את חייה במחיצתך. ייתכן שהיא מאוד מעריכה אותך בתחומים מסוימים, אך אינך חש בכך מסיבות שונות. אם היא לא מעריכה אותך כלל זו נקודה שחייבים לדון בה. מכיוון שזה נושא מורכב ורגיש מאוד. הייתי מציע לך לבקש לקבוע עם אשתך שיחה רצינית על כוס קפה. בשיחה לשתף בתחושות שיש לך באופן עדין ולא פוגע. לשמוע ממנה איך היא רואה את הזוגיות ביניכם בתחום הבין אישי, ולהסביר לה את הנקודות שקשות לך בשיחות שלה עם גברים אחרים. באופן כזה, תוכלו לברר ביניכם האם אתם צריכים ייעוץ זוגי, או אולי הדברים יובנו ויתבררו באופן יותר פשוט ביניכם. ישנם הרבה אפשרויות לאן השיחה תזרום, ייתכן הרבה אפשרויות מדוע כך היא נוהגת, ומבלי לשמוע אותה קשה לדעת כיצד לייעץ. בתפילה שה  ישכין את שלומו ביניכם, ותראו זוגיות בריאה של שיתוף והערכה הדדית. רבה הלל
שאלה: ארץ ישראל ויושביה: לרב ו על ההתייחסות. מוכרים דברי ה"חסד לאברהם": "כל הדר בארץ ישראל נקרא צדיק, הגם שהוא אינו כפי הנראה לעיניים. כי אם לא היה צדיק, הייתה הארץ מקיאו כמו שאמר הכתוב: "ותקיא הארץ את יושביה", וכיוון שהארץ אינו מקיאו בהכרח הוא שנקרא צדיק ואף שהוא בתורת רשע". הרב, כיצד ייתכן שכל השוכן בארץ ישראל נקרא צדיק? הרי ידוע מהארי שצבו"ר הוא צדיקים בינונים רשעים. וכן המשנה בסנהדרין מונה רשעים גמורים שאין להם חלק לעולם הבא וחיו בארץ ישראל. מה באור הדברים?
תשובה: הגר"א אזולאי זצ"ל אף שהיה מקובל גדול, לא נחשב כפוסק, ולכן דבריו הם בענייני אגדתא ולא למעשה ואין להקשות עליהם מדיני חייבי מיתות בי"ד או אלה שאין להם חלק לעוה"ב ובעלי כרת וכד. כך שמעתי בעבר מראב"ד העדה החרדית. על כל פנים יש להבחין בין סגולת האדם ובין בחירותיו, ובימינו יש מציאות מצערת של בעלי סגולה נראית בעניין החיבה לא"י ולכלל ישראל אשר מאידך אינם בוחרים בקיום המצוות במלואן מפני שעיניהם טחו מלראות את אור השם שבתורה. אנשים כאלו, אף שחלקם עושים במזיד והנם רשעים ובבי"ד דינם ככל רשעים במזיד, עדיין יש בהם זיק נשמתי הבא לידי ביטוי בחיבת הארץ והעם ואור וחושך משמשים בערבוביא. יתכן אדם רשע בבחירותיו, שמפאת עומק נשמתו וחיבורו לאומה ולקנייניה עדיין הארץ אינה פולטתו. אך הדבר אינו יכול להחזיק זמן רב בדורות, אלא לא ידח ממנו נידח והכל ישוב אל ד  אחרת יפלט מארץ החיים. תפקידנו הוא להאיר לנשמות אלו את אור השם שהנם כה מצפים לו בעומק רוחם.
שאלה: ליקר שרידנס: הייתי מעוניין לדעת האם ניתן לשתות את הליקר שרידנס (sheridan s)? ראיתי ברחבי הרשת דעות לכאן ולכאן,חלקן של אנשים פרטיים ולא ידעתי להכריע האם כשר. אודה לעזרתכם, אלעד.
תשובה: מה זה "כשר"? יש הרבה מאד רמות של "כשר". יש כשר למהדרין, ויש כשר רגיל ויש כשר בדעבד ויש כשר בשעת הדחק ובהפסד מרובה וכו. SHERIDANS הוא עשוי מחומר שכמעט אף רב בארץ לא מתיר אותו. חלב גוי! לא אבקת חלב גוי אלא חלב גוי. בחו"ל הרבה גופי כשרות התירו חלב גוי כי לא היה חלב ישראל ומשום שהיא "שעת הדחק". עיין בשו"ת אגרות משה יור"ד חלק ד  סימן ה. הגם למי שכן נהג לאכול חלב גוי (לא אבקה): האם לשתות SHERIDANS זו שעת הדחק??? נוסף על כך בית דין לונדון הוא גוף כשרות ברמה בסיסית ביותר, האם אתה צורך רמת כשרות כזאת? עיין עוד
שאלה: שאלה לגבי אלכוהול: אני עורך חתונה בעז"ה בעוד כחודש. יש לי מישהו שמציע לי אלכוהול במחיר ברצפה אך הם ללא חותמת כשרות (הבחור דתי, שומר שמיטה למהדרין וכו), והוא טוען שאין בעיה במשקאות אלו. אשמח לדעת האם מותר לשתות מהמשקאות האלה? המשקאות הם: וויסקי ג וני ווקר בלאק לייבל. וודקה פינלנדיה. וודקה ואן גוך בטעמים. ב מראש:-)
תשובה: יש סוגים שונים של המשקאות שציינת ולכן עיין כי הוא מפרט את הסוגים וטעמים
שאלה: חומסיה של ערבי בלי הכשר: יש לי דודה שראיתי אותה מספר פעמים 1.באירועים משפחתיים ובחופשות שמה בצלחת האוכל שלה גם דג וגם עוךף כשאמרתי לה שזה אסור היא אמרה שהיא נזהרת ומפרידה האם זה פוסל את הכשרות של המאכלים? יש לציין שבעלה אף אמר שהוא אוכל עם אותם הכלים ואין שום בעיה 2.והשאלה השנייה למה אסור לאכול חומוס אצל ערבים אנשים אומרים לי שזהכוהל חומסו והם לא מבינים מה הבעיה
תשובה: 1. ההלכה הזאת מופיעה בשני מקומות בשו"ע: באו"ח סימן קעג: דין מים אמצעיים סעיף ב. בין בשר לדגים, חובה ליטול משום דקשה לדבר אחר, וחמירא סכנתא מאיסורא (ועיין י"ד סי  קט"ז). יור"ד סימן קטז: דברים האסורים משום גלוי סעיף ב צריך ליזהר שלא לאכול בשר ודג ביחד, מפני שקשה לצרעת. הגה: וכן אין לצלות בשר עם דג, משום ריחא. מיהו בדיעבד אינו אוסר (ארוך כלל ל"ט דין כ"ה). סעיף ג ירחוץ ידיו בין בשר לדג ויאכל פת שרוי בינתים, כדי לרחוץ פיו. הגה: ויש אומרים דאין לחוש לזה רק כשמבשלם יחד ואוכלן, אבל לאכלן זה אחר זה אין לחוש (הגהות מרדכי). וכן נוהגין שלא לרחוץ הפה ולא הידים ביניהם, ומ"מ יש לאכול דבר ביניהם ולשתות, דהוי קנוח והדחה (הגהות ש"ד סי  ע"ה ומביאו בגליון או"ה שם). ולכן ראינו שכתוב מפורש כפי שאתה סברת שאסור לאכול יחד ןכו. אולם המגן אברהם כותב שם באו"ח בס"ק א  "אפשר שבזמן הזה אין סכנה כ"כ. דנשתנו הטבעיות". וגם ומשנה ברורה מביא את דעתו שם בס"ק ב. ועם כל זה לא ראיתי דתיים שנוהגים לא להקפיד בזה, אלא להפך הוא, אנשים מאד מאד מקפידים על זה. ובכל אופן מכיוון שיש דעה מקילה אין צורך להעיר להם על כך. 2. השאלה כתובה באופן לא ברור ובכל אופן אשתדל לענות ע"פ הבנתי בשאלה. יש כאן שתי בעיות הלכתיות. א. בישולי עכו"ם כפי שכתוב בשו"ע יור"ד סימן קיג: דיני בשולי עובדי כוכבים סעיף א דבר שאינו נאכל כמו שהוא חי, וגם עולה על שלחן מלכים ללפת בו את הפת או לפרפרת, שבישלו עו"ג, אפילו בכלי ישראל ובבית ישראל, אסור משום בישולי עובדי כוכבים. סעיף ב עירב דבר הנאכל כמו שהוא חי עם דבר שאינו נאכל כמו שהוא חי בשלם העובד כוכבים, אם העיקר מדבר שיש בו משום בישולי עובד כוכבים, אסור. ואם לאו, מותר. הגה: ומותר לאכול אפונים קלויים של עובדי כוכבים, וכן הקטניות שקורין ערבשי"ן, קלויים, דאינן עולים על שלחן של מלכים וכן נהגו בהם התר אם לא במקום שנהגו למשוח המחבת בחלב, שאז נוהגים בהם איסור. רמב"ם פי"ז דמ"א ומהר"א מפראג והגהות בארוך. אבל בלאו הכי, שרי ואין לחוש לכלים של עובדי כוכבים, דסתמן אינן בני יומן. וכל פרי שנאכל כמו שהוא חי, אע"פ שבשלו אותו עובדי כוכבים ונמחה ונעשה תבשיל בידיהם, שרי. ועל כן אוכלין הפובידל"א שעושין העובדי כוכבים (ד"ע ממשמעות הרמב"ם ור"ן ותוס  והוא פשוט). וכאן צריך לדייק שדווקא קלוי מותר. אבל מבושל אסור. ב. ממרח חומוס מכיל לא רק חומוס אלא הוא מכיל עוד כמה חומרי גלם. העתקתי כאן סתם מתכון לחומוס מהאינטרנט: המצרכים כמויות ל-4 מנות נאות שני ספלי גרגרי חומוס קטנים (רצוי מהזן הבולגרי) 2 3-1 כוס טחינה גולמית מאיכות טובה מיץ סחוט מ-2 לימונים קטנים   או   מיץ מלימון אחד   כפית מחוקה מלח לימון (או קצת פחות) 1 בצל קטן-בינוני (אופציונלי) 3-5 שיני שום 1 3-1 4 כפית כמון כפית סודה לשתיה מלח להגשה: שמן זית, פטרוזיליה, קצת פפריקה בשביל הצבע הבעיות האפשריות: טחינה- יש "טחינה לבנה" שמשתמשים בו דווקא אצל הערבים המכיל חומר לא כשר. בצל, שום- א. אם גודלו על יד יהודי אז צריך להפריש מהם תרומות ומעשרות. ב. וגם אם הם נחתכו עם סכין לא כשרה אז לפי כמעט כל השיטות הם בולעים בגלל חריפותם את הטעם של הטרף שיש בסכין וגם הם נטרפים. ולא הזכרנו כלל את כשרותם של הלחם פיתות. ולכן נראה פשוט וברור שאסור לאכול שם.
שאלה: דלת חשמלית שמחת תורה: לרב. בשמחת תורה אנו משמחים בבית אבות. האם מותר להיכנס למחלקה, שנפתחת עבורינו על ידי קוד, או שעלינו להימנע.?? אנו לא מבקשים שיפתחו, אך כשאנו מגיעים, הם יודעים ופותחים.
תשובה: אם יש אדם שאינו יהודי, אפשר להיעזר בו שיפתח את הדלת למטרה זו. בכל מקרה אחר, עדיף להימנע.
שאלה: קריאת שמע: הרב! אנו קוראים בפרשה הראשונה בק"ש וקשרתם לאות על ידך. ואח"כ לפני "למען ירבו ימיכם" זה חוזר על עצמו בלשון רבים. למה?
תשובה: ברשה הראשונה זו פנייה אל האדם ואהבת את ה  אלוקיך וכו ומצווים לקשור את האות על היד לעומת זאת הפרשה אחרי הינה בלשון רבים כי היא ציווי כללי לעם ישראל לשמור את המצוות ולהיזהר מעבירות שעונשם בצידם.חוץ מאשר הציווי ללמד את הילדים ושננתם לבניך ודיברת בם שאז הפנייה אישית מה למר לבן וכמו שרש"י שם מציין. ביתר עומק פרשה ראשונה שונה מהשניה בכך שהשניה היא יותר בעולם העשייה, בעולם שיש בו עבירות ומצוות ויש חרון אף זה עולם של ריבוי ואילו בעולם של אחדות המציאות האידיאלית נאמרת בלשון יחיד. זו המשמעות של ההבדל בין פרשה ראשונה לשנייה. חיים רטיג ישיבת בינות רעננה.
שאלה: טעות של גדולי ההוראה איך להתיחס?: הרב יש לי שאלה די כללית בהלכה אך היא לא פרקטית ברוב המקרים אם נגיד בעלי התוס כתבו משהו בהתבסס על גירסא מוטעת האם עדיין צריך לפסוק כמותם או שנלך לפי הגירסא הנכונה? לאו דווקא בגירסאות אלא גם בנושאים מדעים שכיום התברר שזה לא נכון איך להתיחס? אני ממש מבקש שתענה לי בהקדם האפשרי.
תשובה: ב"ה, לא פוסקים לפי גירסאות אלא להיפך התוספות בוחרים גירסא לפי הסברא וההגיון שנובע מתוך כל התורה שבליבם, יותר מזה, לפעמים מגיהים את הגירסא הקיימת וגורסים אחרת וכל זה בגלל קושיות ממקומות אחרים וסברות מקובלות. דני ארגמן
שאלה: חמאת בוטנים סקיפי: האם ידוע לכם מהי רמת הכשרות של חמאת בונים סקיפי המיוצרת באמריקה בכשרות או. יו.? ויישר כוחכם!
שאלה: הדרכה עם מדריך הומו: אני רווק שומר מצוות בן.,מדריך ב. ושובצתי להדרכה של שבוע עם מדריך חילוני הומו (הוא לא מסתיר את זה). צוות המסע כולל שני בנים ושתי בנות, מה שאומר שאצטרך ללון איתו לבד כל השבוע באותו חדר במלונות השונים. אני צריך את העבודה כדי להרוויח כסף לת חובות,אוכל ושכר דירה. האם עלי לחשוש מהסיטואציה? כיצד עלי לנהוג?
תשובה: ההלכה אינה פוסקת שיש זהות של הומוסקסואל במובן הזה שאסור להתייחד איתו וכדו. על כן, אין כל מניעה שתדריך עם מדריך כזה, והדרך בה עליך לנהוג היא פשוטה מאוד   כרגיל. לאמור: להתנהג בצורה הרגילה והפשוטה ביותר שלך, לעשות את מה שאתה נוהג לעשות תמיד ולא לעשות את מה שאתה לא נוהג לעשות. ובהצלחה
שאלה: היחס לערבים שזורקים אבנים: לכבוד הרב מחבל שעומד לזרוק אבן שביד שלו, לפי ההלכה, מותר לירות בו לפני שהאבן עפה לו מהיד? הפגנות כאלה של זריקת אבנים, צריך לפזר באמצעים לפיזור הפגנות? האם יש הבדל בין תיאוריה למעשה? האם הוראות פתיחה באש מוסריות? שלא נדע
תשובה: לפי ההלכה יש לירות בראשו ולפזר הפגנות בירי חי. זאת מדין כיבוש א"י, הצלת ישראל מיד צר, ובעיקר הרתעת הגויים מפני האומה האלהית הקמה לתחיה בארץ חייה, וכפי שעשה יהודה לאדני בזק בתחילת ספר שופטים למען דעת שאיננו מרחמים על אכזרים. אם תפסו אדם שעשה כך והוא כפות, יש להביאו בפני דיין אחד, והרי זה נהרג בעד אחד וללא התראה, וכפי שפסק הרמב"ם בהלכות מלכים. אך מה נעשה וממשלתנו אהובתנו כנועה בפני המוסר הנוצרי המרחם על אכזרים, ומפחדת מן האומות הצבועות מעבר לים. המחשבה שחמלה והכלה של החיה הפלשתית תביא מזור, היא טעות המצויה אצל מלכינו עוד מימי המקרא ועד הפלשתים של ימינו. כשגוי מרים יד על האומה הישראלית, על חייל המבטא את כלל ישראל בעצם מציאותו, על אזרח החי במדינה שהיא שיבת ציון- דינו מוות. אם כך הוא הדבר כלפי נזק ליהודי פרטי, ק"ו במי שבאים על עצם ישיבתנו בארצנו, כדא"ר יוחנן, אוי לה לאומה שתמצא בשעה שהקב"ה עושה פדיון לבניו, מי מטיל כסותו בין לביא ללביאה בשעה שנזקקין זה עם זה?! אולם כל עוד המציאות היא כך לבושתנו, וממשלתנו כנועה בפני המוסר האירופי וסבורה שישועה תבוא ממשענת הקנה הרצוץ אשר מעבר לים, אזי כעת אסור לחרוג מכללי פתיחה באש החוקיים. שהרי ללא מוראה של מלכות איש את רעהו חיים בלעו ועלול כל אחד לעשות דין לעצמו. כמה אנו מצפים לתשובת המלכות למוסר התורה, בצמיחת קרן לדוד מלכנו ועריכת נר לבן ישי משיחנו. גם הפלשתים מחכים לכך בעומק רוחם, וישובו אף הם אל השם, כשאנו נדע מי אנחנו. שהכל תלוי בלימוד אמונה בעמקות בכל שדרות העם.
שאלה: שום בליל שבת ואשתי: לרב אני אוכל שום בליל שבת כמו שלמדתי פעם. אישתי אומרת שאני דוחה אותה בגלל זה בלילה והיא לא מסוגלת להתקרב אלי כשהיא רוצה. האם זאת חובה? ב מראש
תשובה: עזרא תיקן שיאכלו שום בליל שבת, והגר"א הקפיד על זה למעשה וכך באמת ראוי לנהוג, ועיקר התקנה בנשוי (אם כי גם רווק יש עניין בזה). אבל מצוות עונה היא דאורייתא, וכן מצוות ואהבת לרעך כמוך, ולכן אם אינה מתפייסת בעניין זה יש להמנע מן השום והכל לשם שמים.
שאלה: ספרי הפקר: אני לומד בישיבה מסוימת,בחדר שלי בפנימייה יש כמות ספרים שנשארה משנה שעברה,ביררתי למי הספרים שייכים אמרתי לו שיבוא לקחת אותם הוא אמר שיבוא עד יום כיפור. עבר המון זמן מתחילת השנה השאלה שלי היא האם הספרים נחשבים הפקר?נראה שהוא התייאש מהם.
תשובה: התשובה היא שלא, אין הספרים הפקר ולכן, צריך לפנות אליו ולומר לו שתעביר את הספרים למחסן בישיבה. או שיבוא לקחת אותו. חיים רטיג, ישיבת בינות רעננה.
שאלה: כוונה בתהילים נגד פיגועים: לכבוד הרב אני אומרת תהילים נגד הפיגועים, ורוצה לדעת בבקשה מהרב מה להתכוון כשאומרים את המזמורים, האם להתכוון כאילו אני מדברת או מה שהמזמור אומר. חנה
תשובה: יש להתכוון שאנו אומרים מה שאמר דוד, ולא מה שאנו אומרים מצד עצמנו. דהיינו  קולי אל ד  אזעק - דוד אמר במצוקתו שהוא קורא לד. ולא להתכוון בפסוק שאני אישית קורא לד  במילים אלו בלי קשר לדוד המשמש כתפאורה הסטורית. כך הרב אלישיב זצ"ל הדריך להתכוון בתהילים, מצד דוד האומר אותם. אולם בתוך הכוונה הזו, שכך דוד אמר ואנו אומרים את תחנוניו, תקפלי את התחושה שלך. קולי אל ד  אזעק- כך אמר דוד. וזעקתנו כלולה בזעקתו מאז, שהכל כלולים במלך. בראיה ראשונה הדבר יראה לך קשה או מורכב, אולם כשתאמרי כך כמה ימים, תראי שזו הדרך האמיתית יותר, דוד אומר תהילים מגרונך על צרותיו וכל חייך מכונסים בדבריו. זהו הטעם שחכמי כנסת הגדולה קראו לתהילים בשם שירי דוד עבדך ולא בשם מזמורים.
שאלה: השלכת אוכל: לכב הרב, מתי מותר מלכתחילה לזרוק אוכל ולא לעבור על בל תשחית. האם ההחלטה בעניין הינה בעלת פן סובייקטיבי או אובייקטיבי? האם יש חילוק בין סוגי מזון שונים? רוב תודות
תשובה: קשה לענות על שאלה חשובה זו, כי הדבר תלוי במשתנים רבים. נקודת המוצא היא כמובן שאסור לזרוק אוכלים שניתן להשתמש בהם ולאכול אותם. כאשר רוצים לזרוק אוכל   השאלה היא מהו המניע ומה המצב, כגון: האם פשוט אין מי שיאכל  האם הוא התקלקל  האם מתפנקים וסתם לא אוהבים וכדו. אם יהיה פירוט יותר גדול בשאלה   אולי אוכל להבין על מה מדובר. מבחינת סוגי האוכל   ישנה הקפדה גדולה יותר על כבוד הפת.
שאלה: עציץ במוצאי שמיטה: קניתי בערב סוכות תשע"ו שתיל של שיבא ושתלתי בעציץ שבאדן החלון,השתיל נקנה ממשתלה במישור אדומים, המוכר ערבי ויש סיכוי שעל השתיל היה כתוב בעברית, כששאלתי את המוכר הוא אמר שהוא הבעלים של המשתלה ואת כל התבלינים שלו הוא מביא מערבים. מה עליי לעשות עם העציץ, אני מניח שהוא הונבט בשמיטה,האם הגוי נאמן במה שאמר לי והאם יש בעיות שונות של ספיחין וכד?
תשובה: תשובת הרה"ג הרב יהודה עמיחי ראש מכון התורה והארץ: 1. "שיבה" הוא צמח רב שנתי, כך שאין בו גזרת ספיחין אלא קדושת שביעית, ואולם הדיון בפנינו הוא לגבי עבר ושתל. כידוע הרמב"ם (פ"ד הט"ו) הכריע שאפילו אם עבר ועשה מעשה של עבירה אין הדבר נאסר (עיין ראב"ד שחולק), אבל להלכה קיי"ל שנעבד מותר בשביעית (למרות מה שכתב הרידב"ז בהערותיו לפאת השלחן). אלא שי לדון מדין מסייע בידי עוברי עבירה שאסור לסייע בידם לעבור עבירות, אבל בנידון זה שיתכן שהיה של נכרי ונקנה מגוי אין דין מסייע בספק, על כן נראה שאפשר להשתמש בשתיל זה, ואולם נראה שלדעת הגר"א אליהו זצ"ל יהיו בהם קדושת שביעית עד בערך אדר ניסן, אולם אני כשלעצמי סובר שלמרות שהוא רב שנתי לעניין הזמנים הולכים לפי לקיטה, וא"כ אין בהם קדושת שביעית, בכו"א כדאי להחמיר בקדושת שביעית.
שאלה: שיעורי תורה לנשים: אני בת 27 ונשואה. אני רוצה להתחיל לשמור שבת, לחזור בתשובה. אני רוצה ללכת לשיעורי תורה במערב ראשון לציון. השאלה שלי היא היכן יש שיעורי תורה לנשים במערב ראשון לציון?
תשובה: וברכת ד  כדאי להתקשר עם ישיבת ההסדר באשון לציון הם בודאי ידעו. בברכת התורה והארץ יהודה הלוי עמיחי מכון התורה והרץ
שאלה: מוות:. כמישהו נפטר, הרבה אנשים נוהגים לומר שהקדוש ברוך הוא רוצה אצלו את הטובים ביותר, ושכנראה הם סיימו את השליחות שלהם בעולם הזה. אבל בראש השנה חשבתי לעצמי, שאנחנו נחתמים לחיים וחלילה למוות על פי מעשים רעים וטובים, אנשים שהיו טובים והרבו במצוות והשתפרו נחתמים לחיים וכך ההפך. אז איך זה יתכן שהקבה לוקח את ההכי טובים ואלו שסיימו את שליחותם, אם הם מתו בדיוק בגלל הסיבה ההפוכה?.
תשובה: וברכת ד  הקב"ה עושה דין וחשבון, דין - עצם התמודדות עם מעשה האדם. חשבון - חשבונות נוספים שאינם קשורים תמיד למעשה האדם, אלא הסתכלות כללית ומקיפה. ועל כן בראש השנה אמנם עושים דין על מעשה האדם, אבל יש חשבונות נוספים ככפרה על הדור וכו, ועל כן אין לעשות רק את החישוב של העוונות אלא הסתכלות כללית. בברכת התורה והארץ יהודה הלוי עמיחי מכון התורה והארץ
שאלה: צניעות בין בנות: היי, רציתי לשאול אם הצניעות היא רק בין נשים לגברים? אם אני נמצאת בחוף נפרד אני יכולה להתלבש פחות צנוע? וכן בסביבות נוספות שרק בנות נמצאות שם. ה
תשובה: וברכת ד  בין בנות יש פחות גדרי צניעות, אמנם יש עדיין איסור של ונשמרתם מכל דבר רע, אבל עצם הצניעות של איסורי ראייה אין בין בנות. בברכת התורה והארץ יהודה הלוי עמיחי מכון התורה והארץ
שאלה: כשרות בירקות: רציתי בבקשה לשאול האם ישנה חובה לאכול כרוב פטרוזיליה או כוסברה ושאר ירקות אלו רק בשקיות סגורות( גוש קטיף ) או שניתן לאכול ירקות לא סגורים ואטומים אם הם נשתפים היטב ונקצצים דק דק ומה בקשר לאכילת כרובית האם ניתן לאכול?
תשובה: וברכת ד  א. מי שיודע כיצד לבדוק ירקות עלים יכול לבדוק בעצמו את הירקות, אבל זה מזקיק ידע וזמן, סתם שטיפה או השרייה וכדו  איננה מנקה. ב. אין מושג גוש קטיף צריך לברר איזו השגחה ומי הרב נותן הכשרות, גם בתחום זה יש הרבה שהדברים הכתובים על השקית אינם מדויקים. ג. אין אפשרות לנקות כרובית אלא שאפשר לקנות כרוביות נקיות מגידול מיוחד, וכן אפשר לקנות מחברות מיוחדות כרובית קפואה. בברכת התורה והארץ יהודה הלוי עמיחי מכוןה תורה והארץ
שאלה: כמה פיגועים. תחזקו אותנו: היקרים! אתם כ"כ מקשיבים! אבל נראה לי שהרבה כמוני ישמחו להקשיב לכם. בבקשה תחזקו אותנו תאירו לנו תאור בקצה המנהרה. קצת רבי נחמן הרב קוק. כל דבר שיחזק תנשמה ויתן תקווה ואמונה. ובשורות טובות!
תשובה: הודיה יקרה, איזה כיף לך. שאת מחפשת תשובות איפה שהן באמת נמצאות. שאת רוצה להתחבר לה  ולחיות באמונה. את המרחב שלנו ושל כל העולמות מנהל ה  יתברך. הוא זה שמחליט מה הולך להיות ואיך ומתי. העולם הזה בנוי מראש באופן כזה שמרגע שאנחנו נכנסים לתוכו אנחנו לא מבינים את המהלכים של ה. ובתוך המרחב הזה אנחנו אמורים לפעול, לחשוב, להרגיש, וגם לחפש את ה  ולהאמין בו. וזה ממש טוב לנו שאנחנו לא מבינים הכל, טוב שאנחנו מוגבלים, טוב שיש מצבים שבהם כל מה שנותר לנו זה לשתוק ולהגיד שאנחנו לא מבינים. למה? תארי לך איש שהולך לקבל החלטה מורכבת בניהול ושיווק מערכות מידע עסקיות והבן הקטן שלו, ילד בן חמש ממש מבין את השיקולים, תוכן ההתייעצויות, הדיאגרמות וההיבטים הכלכליים שגרמו לו לקבל אותה. נכון שזה נשמע לא טוב? נכון שזה בריא ונכון שיהיה פער בין מרחב הפעולה של האב ליכולת ההבנה של הבן שלו? מי רוצה שיהיה לו אלוקים שהוא מבין אותו? אחד כזה שהוא יותר קטן מהשכל שלו או לפחות באותו גודל? מסכימה איתי שזה טוב שאנחנו לא מבינים למה ה  עושה דברים? ומתוך המקום הזה, מתוך ההכרה הזו שלנו שטוב לנו לא להבין ולדעת הכל. אנחנו יכולים להרפות ולבנות אמונה. אמונה היא נסיון שמלווה אותנו כל החיים. בכל מיני פנים וכל פעם בלבוש אחר. היא מתחילה בדברים הכי קטנים: קבלתי ציון גרוע במבחן אחרי שלמדתי שעות, לא התקבלתי לשירות שרציתי, אבד לי משהו חשוב, הפרצוף שלי מלא חצ קונים שאני לא מצליחה להיפתר מהם. איך אני מגיבה? מה אני מרגישה בתוכי? מה אני אומרת לעצמי? לאן אני בוחרת לקחת את הקושי הזה? אם אנחנו מאמינים רק כשהכל מסתדר לנו בדיוק איך שאנחנו רוצים וטוב לנו זו לא אמונה. אמונה היא דווקא כשקשה וכואב, כשיצא לי הפוך ממה שרציתי, כשאני לא מבינה כלום. עכשיו אני רוצה לעבור לשלב הבא ולכתוב כמה עצות טובות לחיים שלנו. איך בונים אמונה? (1)מתחילים מהדברים הטובים. מסמנים לעצמנו כמה טוב ה  עושה לנו. כל יום, כל רגע ממש. כמו שכתבת, וזה כל כך נכון, גם עכשיו אנחנו כל הזמן רואים את הניסים ואת הטוב שה  מרעיף עלינו. יש לי חברה שמנהלת יומן כותבת לה  על כל הטוב שהוא מזמן לפתחה, מאיר לה, מוביל אותה נכון ומלמד אותה מטעויות. למשל, היא כותבת לו ככה: " שאתמול היה לנו משחק כדור-רשת מעולה על השיחה שנתת לי עם רוני (הבת שלה)" ככה מתחילים לראות ולהרגיש את ה  דרך הדברים הטובים הקטנים. (2)לדבר עם ה  במילים הכי פשוטות, כמו עם חבר טוב. לשתף בכאב, לפרוש בפניו התלבטויות, לבקש עצה, להפיג בדידות וגם לבקש אמונה. לבקש ממנו שיתן לנו את המתנה הזו שנהיה איתו תמיד. (3)ללמוד אמונה בעיון, במתינות ובהתמדה. תבחרי משהו שאת אוהבת. אם את רוצה המלצות, בשמחה. חשוב לזכור שלבנות אמונה זה תהליך ארוך שלוקח זמן, שצריך לעשות אותו לאט ובהדרגה ועם הרבה הקשבה פנימית. שיהיו לנו רק בשורות טובות שנצא מחוזקים באמונה וביחד. נועה,